Приложение № 1

Техническа спецификация

с предмет:

„Доставка на лицензи за софтуерни продукти за нуждите на БНБ, предоставящи право на ползване и техническа поддръжка на съответните продукти“

Лицензите трябва да бъдат с неограничена валидност във времето (processor perpetual) и тип „Full Use License“.

Участникът, избран за изпълнител, следва да извърши доставката на всички лицензи, описани в техническата спецификация в срок до 15 (петнадесет) календарни дни от датата на сключване на договора. Доставката на софтуера се изразява в предоставяне на документ от производителя на софтуера или официален негов представителя, удостоверяващ лицензирането на софтуерните продукти и срока на техническата поддръжка, както и предоставяне на CSI (Customer Support Identification) код, позволяващ: изтегляне на софтуера от официалния сайт на производителя; получаване на нови версии и поправки на софтуерните продукти, както и изпращане на запитвания при възникнали проблеми, в рамките на едногодишния период на техническа поддръжка.

Лицензите трябва да предоставят право на инсталиране и ползване от възложителя на последната версия на съответните софтуерни продукти, съвместима с компютърното оборудване на възложителя.

Лицензите трябва да включват техническа поддръжка на софтуерните продукти, за срок от 1 (една) година, считано от датата на подписване на двустранен приемо-предавателен протокол, подписан за възложителя и изпълнителя за тяхната доставка. След изтичане срока на техническата поддръжка на продуктите възложителят трябва да има право да продължи да използва съответните софтуерни продукти неограничено във времето и във вида, в който са към момента на изтичане срока на техническата поддръжка.

Участникът, избран за изпълнител следва да гарантира спокойното и безпрепятствано ползване на продуктите с оглед авторските права и правата на интелектуална собственост върху продуктите на производителя (лицензодателя) през време на действие на поддръжката от производителя, както и след изтичане срока на поддръжката.

Участникът, избран за изпълнител следва да гарантира, че за периода на техническата поддръжка служителите на Възложителя ще имат директен неограничен достъп до ресурси на производителя (лицензодателя) чрез уеб базирана система за клиентска поддръжка („My Oracle Support” или еквивалент) за техническа помощ във връзка с инсталацията, работа със софтуера и други специфични въпроси по поддръжка на продуктите.

Техническата поддръжка следва да се извършва в съответствие с условията и текущите политики („Общи условия“) за предоставяне на техническа поддръжка на производителя (лицензодателя) като едновременно с това задължително трябва да отговаря и на следните изисквания:

1. Техническата поддръжка следва да осигурява право на подобрения на продуктите (upgrades), което право на подобрения включва получаване на: нови версии на съответния софтуер (new versions and new releases) и необходимите за безпроблемното функциониране на продуктите софтуерни модули (software patches) и поправки на софтуерните продукти.
2. Техническата поддръжка следва да се осъществява 24 часа в денонощието, седем дни в седмицата, вкл. почивните и празнични дни и включва изпращане на запитвания при възникнали проблеми.
3. Техническата поддръжка следва да включва право на директен неограничен достъп на служители на възложителя до ресурси на производителя (лицензодателя) относно специфични за продуктите въпроси във връзка с инсталацията и работата със съответния софтуер.

Място на изпълнение - сградата на БНБ, с адрес: гр. София 1000, пл. „Княз Александър I“ № 1.

Избраният за изпълнител участник следва да извърши доставка на следните количества и видове лицензи:

| **Oracle лицензи (или еквиваленти)** | | | | |
| --- | --- | --- | --- | --- |
| **№** | **Продукти** | **Вид лиценз**  **(или еквивалент)** | **Брой** | **Компютърно оборудване на възложителя, на което се предвижда да бъде инсталиран продукта\*** |
| **А.** | **Б.** | **В.** | **Г.** | **Д.** |
| 1. | Database Enterprise Edition  (или еквивалент) | Processor perpetual (full use license) [[1]](#footnote-1) | 3 | IBM AIX on Power8 system |
| 2. | Real Application Clusters  (или еквивалент) | Processor perpetual  (full use license) | 5 | IBM AIX on Power8 system |
| 3. | WebLogic Server Enterprise Edition  (или еквивалент) | Processor perpetual  (full use license) | 5 | IBM AIX on Power8 system |
| 4. | Diagnostics Pack (или еквивалент) | Processor perpetual  (full use license) | 5 | IBM AIX on Power8 system |
| 5. | Tuning Pack (или еквивалент) | Processor perpetual  (full use license) | 5 | IBM AIX on Power8 system |
| 6. | Data Masking and Subsetting (или еквивалент) | Processor perpetual  (full use license) | 5 | IBM AIX on Power8 system |
| 7 | Advanced Security (или еквивалент) | Processor perpetual  (full use license) | 2 | IBM AIX on Power8 system |
| 8 | Partitioning (или еквивалент) | Processor perpetual  (full use license) | 2 | IBM AIX on Power8 system |

\*Така предоставената информация има информативен и ориентировъчен характер за целите на провеждане на обществената поръчка. При сключване на договора с избрания за изпълнител участник възложителят ще предостави окончателен списък на компютърното оборудване върху което следва да бъдат инсталирани софтуерните продукти като възложителят си запазва правото да направи промени в посоченото в настоящото предложение оборудване в случай на необходимост.

Участникът следва да е упълномощен от производителя на програмните продукти или от регионален негов представител, за които ще доставя лицензи, с права за представителство и търговия.

За удостоверяване на горното участникът следва да представи официално писмо (или еквивалентен документ) от производителя на предлаганите от участника софтуерни продукти, за които ще се доставят лицензи, или негов регионален представител, удостоверяващо права за представителство и търговия. Горепосоченият документ се представя в техническото предложение на участника.

Участникът следва да представи Общи условия на производителя (лизингодателя) относно техническа поддръжка на съответните софтуерни продукти, за които ще се доставят лицензи, като ги приложи към техническото си предложение.

1. Неограничена валидност във времето, при пълно право на ползване. [↑](#footnote-ref-1)